Արձանագրություն 12

07.07.22թ. ք.Ստեփանավան

Ս/թ հուլիսի 7-ին Ստեփանավան համայնքի համայնքապետարանի նիստերի դահլիճում տեղի ունեցավ Ստեփանավան համայնքի ավագանու արտահերթ նիստը:Նիստին մասնակցում էին ավագանու 21 անդամներից 14-ը, համայնքապետարանի բաժնի պետեր, մասնագետներ, համայնքապետարանի աշխատակիցներ:Նիստը հեռարձակվում էր առցանց:Նիստը վարում էր համայնքի ղեկավարի պաշտոնակատար Հրահատ Աբրահամյանը: Նա ներկայացրեց օրակարգը

1. Ստեփանավան համայնքի 2022թ. բյուջեի երկրորդ եռամսյակի կատարման մասին
2. Հայաստանի Հանրապետության Լոռու մարզի Ստեփանավան համայնքի 2022 թվականի բյուջում փոփոխություններ կատարելու մասին
3. Ստեփանավան համայնքի հողային հաշվեկշիռը հաստատելու մասին
4. Համայնքային սեփականություն հանդիսացող գյուղատնտեսական նշանակության հողամասը վարձակալության տրամադրելու մասին
5. ՀՀ Լոռու մարզի Ստեփանավան համայնքի սեփականությունը հանդիսացող 06-007-0038-0025 ծածկագրի0.0885 հա հողամասի հատկացման մասին
6. Գագիկ Վարդանյանին գրքի տպագրության գումար հատկացնելու մասին
7. Հայաստանի Հանրապետության Լոռու մարզի Ստեփանավանհամայնքի համայնքային ենթակայության մանկապարտեզի ծառայությունից օգտվողների համար՝ համայնքի կողմից կամ համայնքի պատվերով մատուցած ծառայությունների դիմաց փոխհատուցման վճարից ազատելու մասին
8. **Համայնքի սոցիալապես անապահով ընտանիքներին սոցիալական օգնություն հատկացնելու մասին**
9. Ստեփանավան համայնքի ավագանու մշտական հանձնաժողովներ ստեղծելու մասին

Օրակարգում Նարեկ Այվազյանի առաջարկով ավելացվեց մեկ հարց ևս ՝ երեք հարազատ չունեցող հանգուցյալների հուղարկավորության համար անհատ ձեռներեց Արսեն Մամաջանյանի կողմից մատուցած ծառայությունների դիմաց գումար տրամադրելու մասին:

Հրահատ Աբրահամյանը օրակարգը դրեց քվեարկության:Միաձայն ընդունվեց օրակարգը:Նիստը սկսեց իր աշխատանքը:

Լսեցին՝ Ստեփանավան համայնքի 2022թ. բյուջեի երկրորդ եռամսյակի կատարման մասին:

Զեկուցողը՝ Նարաեկ Այվազյանը մանրամասն ներկայացրեց բյուջեի երկրորդ եռամսյակի կատարողականը:Նա նշեց, որ 2-րդ եռամսյակում բյուջեն կատարվել է 70.7 -ով , որը ըստ նրա վատ ցուցանիշ չէ, կատարվել են բազմաթիվ կազմակերպչական աշխատանքներ եկամուտների հավաքագրման ուղղությամբ, որի արդյունքները 3-րդ եռամսյակում ավելի կարտահայտվի:Հարց ու պատասխանից հետո այն դրվեց քվեարկության և միաձայն հաստատվեց:

Լսեցին Հայաստանի Հանրապետության Լոռու մարզի Ստեփանավան համայնքի 2022 թվականի բյուջում փոփոխություններ կատարելու մասին

Զեկուցողը ՝ Նարեկ Այվազյանը նշեց, որ բյուջեում որոշ հոդվածներից ծախսերը նվազեցվել են և ավելացվել են այլ հոդվածների:Պարգևավճարներ և դրամական խրախուսումներ և հատուկ վճարներ հոդվածով ավելացվել է 1000.0 հազ. դրամով և սահմանվել է 4000.0 հազ. դրամ,այլ մեքենաներ և սարքավորումներ հոդվածով ավելացվել են 400.0 հազ.դրամով, սահմանվել է 1406.0 հազդրամ, մեքենաների և սարքավորումների ընթացիկ նորոգում և պահպանում հոդվածից պակասեցվել է 1800.0 հազ. դրամ սահմանվել է 970.0հազ. դրամ:Նա մանրամասն ներկայացրեց մյուս հոդվածներում կատարված փոփոխությունները:Հարցը դրվեց քվեարկության և հաստատվեց միաձայն:

Լսեցին Ստեփանավան համայնքի հողային հաշվեկշիռը հաստատելու մասին

Զեկուցողը Սամվել Ֆրանգյանը ներկայացրեց հողային հաշվեկշիռը հուլիսի 1-ի դրությամբ:Համայնքի ավագնին միաձայն քվեարկեց:

Լսեցին Համայնքային սեփականություն հանդիսացող գյուղատնտեսական նշանակության հողամասը վարձակալության տրամադրելու մասին

Զեկուցողը ՝ Սամվել Ֆրանգյանը նշեց, որ Ուրասար վարչական բնակավայրում գտնվող համայնքային սեփականության գյուղատնտեսական նշանակության 30հա 4-րդ կարգի արոտավայրը 45.5144- 4-րդ կարգի արոտավայրը, 29.2092հա 4-րդ կարգի արոտավայրը և 10.005 հա 2-րդ կարգի խոտհարքի նպատակահարմար է վարձակալությամբ հանձնել քաղաքացիներին:Նա նշեց նաև նշված հողամասի մեկնարկային գները համապատասխանաբար 90000, 136.600, 87700 և 68500 ՀՀ դրամ:Համայնքի ավագնին տվեց իր համաձայնությունը :

Լսեցին ՀՀ Լոռու մարզի Ստեփանավան համայնքի սեփականությունը հանդիսացող 06-007-0038-0025 ծածկագրի0.0885 հա հողամասի հատկացման մասին

Զեկուցողը՝ Սամվել ֆրանգյանը նշեց, որ Սուրբ Նշան 17 հասցեում գտնվող 007-0038-0025 կադաստրային ծածկագրի 0.0885 հա մակերեսովբնակավայրերի նպատակային նշանակության հասարակական կառուցապատման գործառնական նշանակության հողամասը նվիրել Հայաստանի Հանրապետությանը::Համայնքի ավագանին քվեարկեց միաձայն:

Լսեցին Գագիկ Վարդանյանին գրքի տպագրության գումար հատկացնելու մասին

Զեկուցողը՝ Հասմիկ Մովսիսյանը նշեց, որ համայնքի ղեկավարին է դիմել Գյումրի քաղաքի բնակիչ Գագիկ Վարդանյանը «Հայրենիքի անմնացորդ նվիրյալները» գրքի 2-րդ հատորի տպագրման համար գումար հատկացնելու մասին:Գիրքը նվիրված է Արցախյան 44-օրյա պատերազմում զոհված զինվորներին:Առաջարկում ենք գրքի տպագրման համար Գագիկ Վարդանյանին տրամադրել 50000 ՀՀ դրամ:

Ավագանին քվեարկեց միաձայն:

Լսեցին Հայաստանի Հանրապետության Լոռու մարզի Ստեփանավանհամայնքի համայնքային ենթակայության մանկապարտեզի ծառայությունից օգտվողների համար՝ համայնքի կողմից կամ համայնքի պատվերով մատուցած ծառայությունների դիմաց փոխհատուցման վճարից ազատելու մասին:

Զեկուցողը՝ Հասմիկ Մովսիսյան նշեց, որ համայնքի ղեկավարին է դիմել 44-օրյա պատերազմի մասնակից Ռաֆիկ Մամաջանյանը խնդրելով իր երեխային, որը հաճախում է թիվ 4 մանկապարտեզվարձավճարից ազատել:Ռաֆիկ Մամաջանյանը պատերազմի ժամանակ վիրավորվել է, ունի հաշմանդամություն, չի աշխատում:Համայնքի ավագանին միաձայն հաստատեց:

Լսեցին՝ **Համայնքի սոցիալապես անապահով ընտանիքներին սոցիալական օգնություն հատկացնելու մասին:**

**Զեկուցողը՝ Հասմիկ Մովսիսյանը նշեց, որ Ստեփանավան համայնքի ղեկավարին են դիմել մի խումբ բնակիչներ խնդրելով իրեն աջակցել:Սոցիալական օգնություն տրամադրելու համար ստեղծված հանձնաժողովը սոցիալական աշխատողի հետ կատարել են նշված քաղաքացիների տնայցեր, ուսումնասիրել են նրանց կենցաղային պայմաննները և տվել են իրենց եզրակացությունը այդ ընտանիքներին օգնելու համար:Հարցը դրվեց քվեարկության և հաստատվեց միաձայն:**

**Լսեցին** Ստեփանավան համայնքի ավագանու մշտական հանձնաժողովներ ստեղծելու մասին;

Զեկուցողը ՝ Գայանե Ղալաչյանը նշեց, որ ըստ Ստեփանավան համայնքի ավագանու կանոնակարգի համայնքի ավագանին պետք է ունենա մշտական գործող հանձնաժողովներ, որի նպատակն է համայնքի ղեկավարի գործունեության և ավագանու որոշումների կատարման նկատմամբ վերահսկողություն իրականացնելը:Առաջարկում ենք ֆինանսավարկային և տնտեսական հարցերի մշտական հանձնաժողով և իրավական, քաղաքաշինության և հողօգտագործման հարցերի մշտական հանձնաժողով:Նա նշեց ձևավորվող հանձնաժողովների կազմը:Համայնքի ավագանու կողմից առարկություններ չեղան և այն ընդունվեց միաձայն:

Լսեցին Նարեկ Այվազյանը ներկայացրեց որ անհատ ձեռնարկատեր Արսեն Մամաջանյանը մատուցել է ծառայություններ ՝ հարազատներ չունեցող 3 հանգուցյալի հուղարկավորության համար:Անհրաժեշետ է վճարել մատուցված ծառայությունների դիմաց:Համայնքի ավագնին կողմ քվեարկեց:

Օրակարգը սպառվեց, նիստն ավարտեց իր աշխատանքը: